FI Euroopan unionin virallinen lehti L 177/27

KOMISSION ASETUS (EY) N:o 1085/2005,

annettu 8 päivänä heinäkuuta 2005,

yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 60 artiklan 2 kohdan ja 145 artiklan c alakohdan,

sekä katsoo seuraavaa:

(1) Komission asetuksessa (EY) N:o 795/2004 (2) otetaan käyttöön tilatukijärjestelmän täytäntöönpanoa koskevat säännöt vuodesta 2005. Kyseisen järjestelmän hallinnollisesta ja operatiivisesta täytäntöönpanosta jäsenvaltioiden tasolla saatu kokemus on osoittanut, että toisaalta tarvitaan lisää yksityiskohtaisia sääntöjä ja toisaalta voimassa olevia sääntöjä olisi selkiytettävä ja mukautettava.

(2) Jotta kansallisten viranomaisten tehtävä helpottuisi asetuksen (EY) N:o 1782/2003 54 artiklan 2 kohdan ja 61 artiklan täytäntöönpanon osalta, jäsenvaltioiden olisi määritettävä, mitä aloja on uusjakoalueilla pidettävä pysyvinä laitumina vuotta 2003 koskevan tukihakemuksen päivämäärän ja tilatukijärjestelmää sen ensimmäisenä soveltamisvuonna koskevan hakemuksen päivämäärän välisenä aikana.

(3) Asetuksen (EY) N:o 795/2004 50 artiklan 2 kohdassa säädetään, että jos tilatukijärjestelmän täytäntöönpano tapahtuu alueellisella tasolla asetuksen (EY) N:o 1782/2003 58 artiklan säännösten mukaisesti, jäsenvaltioiden on ilmoitettava asetuksen (EY) N:o 795/2004 50 artiklan 1 kohdan a ja b alakohdassa tarkoitetut tiedot kunkin asianomaisen alueen osalta ja viimeistään tilatukijärjestelmän ensimmäisen soveltamisvuoden 1 päivänä elokuuta asetuksen (EY) N:o 1782/2003 58 artiklan 3 kohdan mukaisesti vahvistettu vastaava osuus enimmäismäärästä. Yksinkertaisuuden vuoksi on aiheellista korvata päivämäärä 1 elokuuta päivämäärällä, joka vahvistetaan asetuksen (EY) N:o 795/2004 50 artiklan 1 kohdassa tarkoitettua tiedoksi antamista varten.

(4) Asetuksen (EY) N:o 1782/2003, sellaisena kuin se on muutettuna neuvoston asetuksella (EY) N:o 864/2004, 51 artiklan mukaan, jota sovelletaan komission asetuksen (EY) N:o 394/2005 mukaisesti 1 päivästä tammikuuta 2005, jäsenvaltiot voivat sallia kerääjäkasvien viljelyn tukikelpoisilla hehtaareilla enintään kolmen kuukauden pituisena ajanjaksona, joka alkaa kunakin vuonna 15 päivänä elokuuta. On aiheellista aikaistaa kyseistä päivämäärää väliaikaisesti viljeltyjen vihanneskasvien viljelyn sallimiseksi alueilla, joilla vilja korjataan ilmastosta johtuvista syistä tavallisesti aikaisemmin, kuten asianomaiset jäsenvaltiot ovat ilmoittaneet komissiolle.

(5) Asetuksen (EY) N:o 1782/2003 60 artiklan 1 kohdassa säädetään, että jos jäsenvaltiot käyttävät kyseisen asetuksen 59 artiklassa säädettyä vaihtoehtoa, viljelijät voivat käyttää myös kyseisen asetuksen 44 artiklan 3 kohdan mukaisesti ilmoitettuja lohkoja hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (3) 1 artiklan 2 kohdassa tai hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (4) 1 artiklan 2 kohdassa tarkoitettujen tuotteiden sekä muiden kuin perunatärkkelyksen valmistukseen tarkoitettujen perunoiden tuotantoon.

(6) Asetuksen (EY) N:o 1782/2003 60 artiklan 2 kohdassa säädetään, että jäsenvaltioiden on vahvistettava hehtaarimäärä, joka voidaan käyttää kyseisen artiklan 1 kohdan mukaisesti jakamalla objektiivisin perustein 1 kohdassa tarkoitettujen tuotteiden tuotantoon kansallisella tasolla kolmivuotiskaudella 2000–2002 käytetty keskimääräinen hehtaarimäärä asetuksen (EY) N:o 1782/2003 58 artiklan 2 kohdan nojalla määritettyjen alueiden kesken. Kansallisen ja alueellisen tason keskimääräinen hehtaarimäärä on aiheellista vahvistaa asianomaisten jäsenvaltioiden komissiolle toimittamien tietojen perusteella.

(7) Asetus (EY) N:o 795/2004 olisi sen vuoksi muutettava vastaavasti.

(8) Koska asetusta (EY) N:o 795/2004 sovelletaan 1 päivästä tammikuuta 2005, on aiheellista säätää tämän asetuksen soveltamisesta taannehtivasti kyseisestä päivästä.

(9) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1 artikla Muutetaan asetus (EY) N:o 795/2004 seuraavasti:

1) Korvataan 28 a artiklassa ilmaisu ”liite” ilmaisulla ”liite I”.

2) Lisätään 32 artiklan 4 kohtaan kolmas alakohta seuraavasti: ”Jos aloja on jaettu uudelleen kansallisessa uusjaossa vuotta 2003 koskevan tukihakemuksen päivämäärän ja tilatukijärjestelmää sen ensimmäisenä soveltamisvuonna koskevan hakemuksen päivämäärän välisenä aikana, jäsenvaltioiden on määritettävä, mitä aloja on asetuksen (EY) N:o 1782/2003 54 artiklan 2 kohdan ja 61 artiklan soveltamiseksi pidettävä pysyvinä laitumina. Tällaisissa tapauksissa jäsenvaltioiden on ennen uusjakoa otettava huomioon viljelijän tasolla vallitseva tilanne varmistamalla, että viljelijän tukioikeuksien käyttöä heikentävät vaikutukset ovat mahdollisimman vähäiset. Tätä varten jäsenvaltioiden on toteutettava toimenpiteitä, jotta uusjakoalueella voidaan estää kesannointioikeuksiin oikeutetun kokonaisalan sekä pysyvien laidunten huomattava kasvu.”

3) Lisätään 41 artiklaan 5 kohta seuraavasti: ”5. Asetuksen (EY) N:o 1782/2003 60 artiklan 2 kohdassa tarkoitettu kansallisen ja alueellisen tason keskimääräinen hehtaarimäärä vahvistetaan tämän asetuksen liitteessä II.”.

4) Korvataan 50 artiklan 2 kohdan ensimmäisessä alakohdassa päivämäärä 1 elokuuta päivämäärällä 15 syyskuuta.

5) Korvataan liite tämän asetuksen liitteellä I.

6) Lisätään tämän asetuksen liite II liitteeksi II.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä tammikuuta 2005.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä heinäkuuta 2005. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna komission asetuksella (EY) N:o 118/2005 (EUVL L 24, 27.1.2005, s. 15).

(2) EUVL L 141, 30.4.2004, s. 1. Asetus sellaisena kuin se on viimeksi muutettuna asetuksella (EY) N:o 606/2005 (EUVL L 100, 20.4.2005, s. 15).

(3) EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64).

(4) EYVL L 297, 21.11.1996, s. 29. Asetus sellaisena kuin se on viimeksi muutettuna komission asetuksella (EY) N:o 386/2004 (EUVL L 64, 2.3.2004, s. 25).

LIITE I ”LIITE I Jäsenvaltio Päivämäärä Belgia 15. heinäkuuta Tanska 15. heinäkuuta Saksa 15. heinäkuuta Italia 11. kesäkuuta Itävalta 30. kesäkuuta Portugali 1. maaliskuuta”